“ฟินันเซียฯ” แนะซื้อ SMPC แนวโน้ม Q4/63 โตแกร่ง ชูจุดเด่น P/E ต่ำ-Dividend Yield สูง
"ฟินันเซียฯ" แนะซื้อ SMPC แนวโน้ม Q4/63 โตแกร่ง ชูจุดเด่น P/E ต่ำ-Dividend Yield สูง
"ฟินันเซียฯ" แนะซื้อ SMPC แนวโน้ม Q4/63 โตแกร่ง ชูจุดเด่น P/E ต่ำ-Dividend Yield สูง
2 ก.พ. 2564

บล.ฟินันเซีย ไซรัส ระบุในบทวิเคราะห์ (2 ก.พ.2564) โดยคาดการณ์ว่ากำไรในไตรมาส 4/2563 บริษัท สหมิตรถังแก๊ส จำกัด (มหาชน) หรือ SMPC จะเติบโต 67.9% จากช่วงเดียวกันเมื่อปีก่อน จากคำสั่งซื้อที่สูงกว่าปีก่อนมาก แต่ลดลง 27.3% จากไตรมาสก่อนเป็นไปตามฤดูกาล และคาดกำไรทั้งปี 2563 เพิ่มขึ้น 66.1% จากช่วงเดียวกันเมื่อปีก่อน
สำหรับในปีนี้ความต้องการถังแก๊สในตลาดเอเชียและแอฟริกาใต้ยังมีสูง แต่กังวลว่าราคาเหล็กแผ่นรีดร้อนที่ปรับตัวสูงขึ้นเร็วตั้งแต่ปลายปีก่อน หากยังปรับขึ้นต่ออาจกดดันอัตรากำไรขั้นต้นอยู่บ้าง แม้ว่าจะกำหนดราคาขายแบบ Cost Plus ก็ตาม เบื้องต้นปรับลดประมาณการกำไรปี 2564-2565 ลง 7-11% เป็น 664.9 ล้านบาท และ706.2 ล้านบาท เพิ่มขึ้น 6.7% จากช่วงเดียวกันเมื่อปีก่อน และเพิ่มขึ้น 6.2% จากช่วงเดียวกันเมื่อปีก่อน ทั้งนี้ปรับลดราคาเป้าหมายเป็น 15.50 บาท (PE 12.5 เท่า) จากเดิม 18 บาท (PE 14 เท่า) แต่ราคาหุ้นเทรดที่ PE ต่ำเพียง 9.4 เท่า และคาด Dividend Yield 6% ต่อปี ยังคงแนะนำซื้อ